Borgerne i Pandrup er langt fra tilfredse, med den behandling de får, når de møder op hos Nordic Medicare i Pandrup. Problemerne med klinikken er nu så store, at borgerne i lokalområdet er begyndt at samle underskrifter for at få lukket klinikken. På bare tre dage har gruppen bag indsamlet 523 underskrifter, der mener klinikken bør lukkes. Indsamlingen fortsætter flere uger frem, hvor der også vil blive indhentet underskrifter fra borgere i Blokhus, Saltum, Biersted og Gjøl. Det er forretninger i de fire byer, der selv har bedt om, at få sedler ud, så de kan give deres undesrkrifter i kampen mod klinikken. Underskrifterne bliver samlet sammen frem mod regionsrådsmøde den 29. august. Her er nogle af folkene bag indsamlingen inviteret med til mødet for at fortælle deres historier og erfaringer med den efterhånden meget omstridte lægeklinik.

Opsummering:
Borgerne i Pandrup er nu begyndt at samle underskrifter ind for at smide Nordic Medicare på porten.